

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 391/27.10.2022**

**privind aprobarea Studiului de fezabilitate, a indicatorilor tehnico-economici, a devizului general pentru obiectivul de investiții Bazin de retenție ape pluviale ”SP Fabricii” aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiție** **”Bazin de retenție ape pluviale ”SP Fabricii” din municipiul Satu Mare**

Consiliul Local al Municipiului Satu Mare,

Analizând proiectul de hotărâre nr. 58356/18.10.2022, referatul de aprobare al inițiatorului, înregistrat sub nr. 58357/18.10.2022, raportul de specialitate comun al Direcției Economice și al Serviciului Investiții, Gospodărire-Întreținere înregistrat sub nr. 58358/18.10.2022, avizele comisiilor de specialitate ale Consiliului Local Satu Mare,

În conformitate cu prevederile Ordonanţei de Urgenţă nr. 95/2021 pentru aprobarea Programului naţional de investiţii "Anghel Saligny", cu modificările și completările ulterioare, și ale Ordinului nr. 1333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021,

Luând în considerare prevederile:

* art. 41, art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare,
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiţii finanțate din fonduri publice,
* Avizul Comisiei de Avizare Tehnico-Economică cu nr. 54908 din 30.09.2022,

Ţinând seama de prevederile Legii nr. 24/2000 privind normele de tehnică legislative pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. b), alin. (4) lit. d), art. 139 alin. (3) lit. d) și g) și prevederile art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă Studiul de fezabilitate pentru obiectivul de investiții **Bazin de retenție ape pluviale ”SP Fabricii”**, din municipiul Satu Mare, conform Anexei 1, parte integrantă a prezentei hotărâri.

**Art. 2.** Se aprobă indicatorii tehnico-economici aferenți obiectivului de investiții **Bazin de retenție ape pluviale ”SP Fabricii”, din municipiul Satu Mare,** conform Anexei 1.1 canalizare, parte integrantă a prezentei hotărâri.

**Art. 3.** Se aprobă devizul general aferent obiectivului de investiții **Bazin de retenție ape pluviale ”SP Fabricii”, din municipiul Satu Mare,** conform Anexei 2, parte integrantă a prezentei hotărâri.

**Art. 4.** (1)Se aprobă finanțarea de la bugetul local al Municipiului Satu Mare a sumei de 2.901.252,53 (TVA inclus), prin fondul I.I.D. al S.C. Apaserv S.A., reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021.

(2) În cazul în care nu se obține finanțare prin programul Anghel Saligny, se aprobă finanțarea din alte fonduri legal constituite, în sumă totală de 4.646.224,50 lei cu TVA inclusă.

**Art. 5.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Direcției Economice, Serviciului Patrimoniu, Concesionări, Închirieri și, prin intermediul Serviciului Investiții, Gospodărire-Întreținere, Ministerului Dezvoltării, Lucrărilor Publice și Administrației.

**Președinte de ședință, Contrasemnează**

**Gáti Ștefan**  **Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. d) și g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 5 exemplare originale